SET ปิดบวกเล็กน้อย 1 จุด นลท.จับตารัฐบาลใหม่คลอดมาตรการกระตุ้นเศรษฐกิจคึก
SET ปิดบวกเล็กน้อย 1 จุด นลท.จับตารัฐบาลใหม่คลอดมาตรการกระตุ้นเศรษฐกิจคึก
SET ปิดบวกเล็กน้อย 1 จุด นลท.จับตารัฐบาลใหม่คลอดมาตรการกระตุ้นเศรษฐกิจคึก
12 มิ.ย. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,671.11 จุด บวก 0.70 จุด หรือ 0.04% มูลค่าการซื้อขาย 4.4 หมื่นล้านบาท
10 หุ้นดันดัชนีวันนี้

ด้านนายพิชัย เลิศสุพงศ์กิจ ผู้ช่วยกรรมการผู้จัดการฝ่ายการตลาด บล.ธนชาต กล่าวว่า ตลาดหุ้นไทยวันนี้ชะลอตัวหลังจากที่ได้ปรับตัวขึ้นไปมากตอบรับธนาคารกลางสหรัฐ (เฟด) ส่งสัญญาณปรับลดอัตราดอกเบี้ย, ความคืบหน้าการจัดตั้งรัฐบาล และคลายกังวลเรื่องสหรัฐฯเจรจาการค้ากับเม็กซิโกสำเร็จ แต่ที่บริเวณใกล้ 1,682 จุด ก็มีแรงขายทำกำไรออกมา ทำให้ตลาดฯคงชะลอไปอีกสักพัก
ด้านตลาดหุ้นในภูมิภาคเอเชียวันนี้ส่วนใหญ่ย่อตัว ต่างรอการประชุม G20 ในประเด็นสงครามการค้าระหว่างสหรัฐและจีนจะมีความคืบหน้าอย่างไร และการประชุมเฟดสัปดาห์หน้า ส่วนบ้านเราก็รอลุ้นหลังจัดตั้งรัฐบาลแล้วจะมีมาตรการกระตุ้นเศรษฐกิจออกมาหรือไม่ หลังจากแต่ละพรรคนำเสนอนโยบายที่ใช้ในการหาเสียง อย่างการเพิ่มค่าแรง เป็นต้น
แนวโน้มการลงทุนในวันพรุ่งนี้ (13 มิ.ย.) นายพิชัย กล่าวว่า ตลาดฯคงจะแกว่งย่ำใกล้แนวต้าน 1,682 จุด ส่วนแนวรับ 1,662-1,659 จุด โดยดัชนีฯไม่ควรหลุดเส้นค่าเฉลี่ย 200 วันที่ 1,653 จุด ถ้าหลุดการปรับตัวขึ้นรอบนี้ก็คงจะจบ
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BEM มูลค่าการซื้อขาย 2,945,565.38 ล้านบาท ปิดที่ 11.40 บาท ลดลง 0.60 บาท
SCB มูลค่าการซื้อขาย 2,030,600.45 ล้านบาท ปิดที่ 134.00 บาท เพิ่มขึ้น 2.00 บาท
BEAUTY มูลค่าการซื้อขาย 1,510,027.87 ล้านบาท ปิดที่ 4.42 บาท เพิ่มขึ้น 0.24 บาท
PTT มูลค่าการซื้อขาย 1,376,498.90 ล้านบาท ปิดที่ 47.00 บาท ลดลง 0.50 บาท
SCC มูลค่าการซื้อขาย 1,066,460.40 ล้านบาท ปิดที่ 460.00 บาท ราคาไม่เปลี่ยนแปลง
ตลาดหุ้นเอเชีย
